b'\n_START_ARTICLE_\nVelvet\n_START_SECTION_\nSiu\xc5\xbeetas\n_START_PARAGRAPH_\nSeriale \xe2\x80\x9eVelvet\xe2\x80\x9c pasakojama XX a. viduryje prabangiuose Madrido mados namuose u\xc5\xbegimusi \xe2\x80\x9eVelvet\xe2\x80\x9c galerij\xc5\xb3 savininko Alberto ir siuv\xc4\x97jos Anos meil\xc4\x97s istorija._NEWLINE_6-ojo de\xc5\xa1imtme\xc4\x8dio Madride, haute couture aukso am\xc5\xbeiaus metu, yra vienas drabu\xc5\xbei\xc5\xb3 prekybos centras, kur kiekvienas nor\xc4\x97t\xc5\xb3 apsipirkti bent kart\xc4\x85 gyvenime\xc2\xa0\xe2\x80\x93 Galerias Velvet. Art Deco stiliaus r\xc5\xabmai, stebuklinga akinan\xc4\x8dios prabangos ir \xc5\xbeavesio vieta. Bet besi\xc5\xbeavintys parduotuv\xc4\x97s langais ar vaik\xc5\xa1tin\xc4\x97dami viduje ir nor\xc4\x97dami \xc4\xafsigyti dalel\xc4\x99 svajon\xc4\x97s, Madrido ponai ir ponios nepastebi \xc5\xa1velnios meil\xc4\x97s istorijos, kuri atsiskleid\xc5\xbeia Galerias tarp Anos ir Alberto. Ji\xc2\xa0\xe2\x80\x93 nuolanki siuv\xc4\x97ja; jis\xc2\xa0\xe2\x80\x93 savininko s\xc5\xabnus, pasiruo\xc5\xa1\xc4\x99s perimti \xc5\xa1eimos versl\xc4\x85. Tarp eleganti\xc5\xa1k\xc5\xb3 audini\xc5\xb3 ir haute-couture sukneli\xc5\xb3 Ana ir Albertas pasiduoda savo meilei, puikiai \xc5\xbeinodami, kad Alberto \xc5\xa1eima prie\xc5\xa1tarauja jo santykiams su neturtinga jauna darbuotoja._NEWLINE_Ta\xc4\x8diau art\xc4\x97ja 7-asis de\xc5\xa1imtmetis ir net grie\xc5\xbeti Ispanijos papro\xc4\x8diai ir socialin\xc4\x97s tradicijos kinta: moterys nebesvajoja apie ne\xc4\xafperkamus drabu\xc5\xbeius, bet reikalauja kokybi\xc5\xa1kos aprangos. Jos jau nebestovi nuo\xc5\xa1alyje, kai haute couture u\xc5\xbeleid\xc5\xbeia keli\xc4\x85 pr\xc3\xaat-\xc3\xa0-porter; jos yra pirmoje poky\xc4\x8di\xc5\xb3, kurie nebesuteikia pirmenyb\xc4\x97s pasiturintiems klientams, eil\xc4\x97je, tokiu b\xc5\xabdu keldamos gr\xc4\x97sm\xc4\x99 Galerias Velvet egzistavimui._NEWLINE__NEWLINE_Intrig\xc5\xb3 pagaus\xc4\x97ja, kai Alberto ir jo pamot\xc4\x97 Do\xc3\xb1a Glorija susiremia d\xc4\x97l Alberto plan\xc5\xb3 modernizuoti parduotuv\xc4\x97s id\xc4\x97j\xc4\x85 ir d\xc4\x97l vaidmens, kuris pagal Do\xc3\xb1os Glorijos norus, turi b\xc5\xabti atliekamas jos dukters Patricijos. U\xc5\xbevirus \xc5\xa1eimos konfliktui, \xc4\xafsimyl\xc4\x97j\xc4\x97liai Albertas ir Ana kovoja u\xc5\xbe savo likim\xc4\x85 ir siekia u\xc5\xbedraustos meil\xc4\x97s. Kai Albertas sukyla prie\xc5\xa1 jam keliamus l\xc5\xabkes\xc4\x8dius, Ana, trok\xc5\xa1tanti tapti dizainere, stengiasi \xc4\xafrodyti esanti k\xc5\xabrybi\xc5\xa1ka asmenybe. Abu jie turi nepaklusti senovin\xc4\x97ms u\xc5\xbekiet\xc4\x97jusios visuomen\xc4\x97s tradicijoms.\n_START_SECTION_\nTransliacijos u\xc5\xbesienyje\n_START_PARAGRAPH_\nSerialas susilauk\xc4\x97 tarptautin\xc4\x97s s\xc4\x97km\xc4\x97s. Jis rodytas Italijoje (TV kanalu Rai), Pranc\xc5\xabzijoje (TV kanalu M6), Argentinoje, Graikijoje, Kinijoje, \xc4\x8cil\xc4\x97je ir daugelyje kit\xc5\xb3 \xc5\xa1ali\xc5\xb3, taip pat prieinamas Netflix platformoje JAV, Kanadoje, Lotyn\xc5\xb3 Amerikoje, Australijoje, Did\xc5\xbeiojoje Britanijoje.'